22.4.2022
SL
Uradni list Evropske unije
L 121/39
(5)
AU je v svojem pismu z dne 1. julija 2021, naslovljenemu visokemu predstavniku Unije za zunanje zadeve in varnostno politiko, zaprosila Unijo, da od 1. julija 2021 zagotavlja nadaljnjo podporo operacijam v podporo miru pod afriškim vodstvom, ki jih je pooblastil ali odobril mirovni in varnostni svet AU.
(6)
Ukrepi pomoči se bodo izvajali ob upoštevanju načel in zahtev iz Sklepa (SZVP) 2021/509 in v skladu s pravili za izvrševanje prihodkov in odhodkov, ki se financirajo v okviru Instrumenta.
(7)
Svet ponovno potrjuje svojo odločenost, da bo varoval, spodbujal in uresničeval človekove pravice, temeljne svoboščine in demokratična načela ter krepil pravno državo in dobro upravljanje v skladu z Ustanovno listino Združenih narodov, Splošno deklaracijo o človekovih pravicah in mednarodnim pravom, zlasti mednarodnim pravom o človekovih pravicah in mednarodnim humanitarnim pravom –
SPREJEL NASLEDNJI SKLEP:
Člen 1 Vzpostavitev, cilji, področje uporabe in trajanje 1.
Vzpostavi se ukrep pomoči v obliki splošnega programa za podporo Afriški uniji (AU), (v nadaljnjem besedilu: ukrep pomoči), ki se financira v okviru Evropskega mirovnega instrumenta (v nadaljnjem besedilu: Instrument).
Z ukrepom pomoči se financirajo ukrepi, ki jih Politični in varnostni odbor (PVO) odobri do 31. decembra 2024. 2.
Splošni cilji ukrepa pomoči so zmanjšati pogostost, trajanje in intenzivnost nasilnih konfliktov v Afriki ter okrepiti vlogo AU na področju miru in varnosti na afriški celini.
Posebni cilj ukrepa pomoči je izboljšati obvladovanje konfliktov z razmestitvijo vojaških komponent operacij v podporo miru s strani Komisije AU in afriških regionalnih organizacij. 3.
Da bi uresničili cilje iz odstavka 2 tega člena, se z ukrepom pomoči financirajo vojaški vidiki operacij v podporo miru pod afriškim vodstvom, ki jih pooblasti ali odobri mirovni in varnostni svet AU, med drugim tudi naslednje dejavnosti: (a) kritje stroškov, povezanih z osebjem (v višini približno 40 % skupnega referenčnega finančnega zneska), kot so dnevnice in dodatki za vojaško osebje, nadomestilo za misijo za vojaške častnike na sedežu misije, za operacije evakuacije ranjencev, nadomestila za smrt in invalidnost, obroki, prevoz in potni stroški ter usposabljanje za vojaško osebje; (b) zagotavljanje in nadgradnja opreme ter zagotavljanje storitev (za približno 35 % skupnega referenčnega finančnega zneska), kot so oprema posameznih vojakov, medicinski potrošni material, vozila, gorivo in vzdrževanje vozil, komunikacijske naprave in storitve, tehnologija in storitve IT, infrastruktura in storitve poveljevanja in nadzora, druga oprema, razen opreme ali platform iz člena 5(3) Sklepa (SZVP) 2021/509; (c) izvedba del (za približno 25 % skupnega referenčnega finančnega zneska), kot so gradnja in obnova vojašnic, objektov za usposabljanje in zdravstvenih zmogljivosti.
4.
Ukrep pomoči traja 72 mesecev od 1. januarja 2022.
Člen 2 Odobritev podpore za ukrepe v okviru ukrepa pomoči 1.
V skladu s členom 59(7) Sklepa (SZVP) 2021/509 se podpora za kateri koli ukrep v okviru ukrepa pomoči odobri na zahtevo Komisije AU, kot upravičenke ukrepa pomoči (v nadaljnjem besedilu: upravičenka).